by admin
भोजपुरी फिल्मों के मेगा अभिनेता मनोज तिवारी अउर नंबर वन अदाकारा रिंकू घोष के जोड़ी वाला फिल्म ‘अंधा कानून’ 13 जुलाई से मुंबई में रिलीज होखे वाली बा. मनोज तिवारी आ रिंकू घोष के जोड़ी वाली फिल्म ‘भईया हमार दयावान’ पिछला दिने मुंबई आ बिहार रिलीज भइल रहे त छह साल बाद परदा पर आइल एह जोड़ी के देखे खातिर भारी उमड़ल रहे. अब फिल्म ‘अंधा कानून’ लेके मनोज तिवारी आ रिंकू घोष दुनु जने बहुते उछाह में बाड़न.
एह फिल्म में मनोज तिवारी, रिंकू घोष, शमीम खान, रानी चटर्जी, उमेश सिंह, संतोष श्रीवास्तव, सी.पी. भट्ट, नागेश मिश्रा, एहसान खान, अली खान, इरफान खान, जय प्रकाश, लईक खान अउर अवधेश मिश्रा के खास भूमिका बा. आईटम गर्ल सीमा सिंह आ खुशी गुप्ता पर दिलकश आईटम गीत फिल्मावल गइल बा.
निर्देशक हवें इसरार अहमद, लेखक मोहम्मद सलीम, छायांकन एस. प्यारे के, संगीतकार वैष्णव देवा, गीतकार नजहर मेहरसबी आ तौफीक पल्लवी हउवें. मनोज तिवारी आ रिंकू घोष समेत सगरी टीम के एह फिलिम से ढेर उमेद बा.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्म |
1 Comment »
by admin
फिल्म ‘लव यू सजना’ के प्रोमो देखला क बादे से सभे अभिनेता लकी के फैन हो गइल बा. अपना नीक बेवहात का चलते लकी निर्माता निर्देशकन के पसंद बनत जात बाड़ें. फिल्म ‘लव यू सजना’ में लकी कमाल के वायर स्टंट कइले बाड़ें, गाना गवले बाड़ें आ डांस त कमाल के कइले बाड़न.
कृष्णा अमृत फिल्म प्रोडक्शन के बैनर तले बनत निर्माता राजेश विश्वकर्मा आ निर्देशक संजय के फिल्म ‘लव यू सजना’ में जबरदस्त एक्शन, कॉमेडी, रोमांच बा आ कथा-पटकथा बेहतरीन बा. कार्यकारी निर्माता नागेन्द्र शर्मा आ सहयोगी निर्माता नवाब विश्वकर्मा अउर सुभाष निषाद हउवें. चर्चित गायक मोहन राठौर आ नवोदित अभिनेता लवी एह फिल्म के मुख्य भूमिका कइले बाड़ें. संगही बाड़ें विरेन्द्र चौहान उर्फ निरहू आ कमसिन बाला सुमन झा. बाकी कलाकारन में वंदिनी मिश्रा, अयाज खान, हीरालाल यादव, दिनेश राय, किट्टू अउर प्रमोद गोस्वामी के नाम बा.
कथा यतीन्द्र कुमार, पटकथा आ संवाद अनिल विश्वकर्मा, गीतकार प्यारे लाल कवि, फणीन्द्र राव अउर उमेश अनमोल, संगीतकार सुनील महिपाल, एक्शन निर्देशक हीरालाल यादव हउवें. शूटिंग उत्तर प्रदेश के खूबसूरत लोकेशनन पर करावल गइल बा. कैमरामैन रविराज सिंह आ ध्वनिमुद्रण इंद्रदेव चौरसिया के बा. एह घरी फिलिम के पोस्ट प्रोडक्शन मुंबई में चलत बा.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्म |
No Comments »
by admin
प्राग फिल्म्स के बैनर तले बनल निर्माता शोभा स्वराज आ एडीटर-निर्देशक पी. राजकुमार के भोजपुरी फिल्म ‘लल्लू बिहारी‘ सेंसर का लगे भेजाए वाला बा जहवाँ से लवटला का बाद एकरा के जल्दिए सभ जगहा रिलीज कइल जाई.
एह फिलिम के कहानी एगो अइसन दबंग ठाकुर प्रताप सिंह के बा जेकर चारो ओर बोलबाला बा आ जे अपना दबंगई के चलते गांव वालन पर बहुते जुल्म करऽता. अपना दबंगई में ऊ एगो किसान राम सिंह के हत्या करवा देता. राम सिंह के हत्या के बाद ओकर पत्नी आ बेटा लल्लू अकेले रह जातारें. ठाकुर के बड़का बेटा बिहारी सिंह के जब पता चलऽता कि ओकर बाप राम सिंह के हत्या करववले बाड़ें त ऊ राम सिंह के बेवा रुक्मिणी आ बेटा लल्लू के मदद करे लागऽता. धीरे-धीरे लल्लू आ बिहारी के बीच दोस्ती हो जाता. ठाकुर प्रताप सिंह के ई दोस्ती पसंद नइखे से ऊ एह दोस्ती के तूड़वावे के बहुते कोशिश करता बाकिर सफल नइखे हो पावत. लेकिन जब लल्लू के पता चलऽता बिहारी सिंह के बापे ओकरा बाप के क़ातिल ह तब का होता? एकर अंदाजा फिलिम देखले पर लागी. एह कहानी में बहुते ट्विस्ट बा.
कथा-पटकथा राजीव झा के, संगीत बैजू बंशी के, गीत संजय स्नेही, अमित सिंह अउर डॉ. अशोक सिन्हा के, कोरियोग्राफर माधव सिंह राठौर आ अनिल राज, एक्शन संजय-अनिल के, कैमरामैन राज खिलनानी अउर लाला, आ सह-निर्माता भूषण सिंह हउवें. फिल्म में राकेश पाण्डे, बबलू सिंह, आलोक, शुभम सिंह, तनुश्री, रेखा भंडारी, प्रीति शर्मा, रासराज आ आइटम डांस में अंशु तिवारी बाड़ी.
(समरजीत)
Categories: इण्डस्ट्री न्यूज, फिल्म |
No Comments »
by admin
‘गैंग्स ऑफ वासेपुर’ के चर्चित गाने ‘जियऽ ए बिहार के लल्ला…’ से दुनिया भर के हिंदी सिनेमा दर्शकन के दिल पर छा गइल लोकप्रिय गायक आ सिनेमा भोजपुरी के महाअभिनेता मनोज तिवारी अब परमवीर परशुराम के भूमिका करीहें जवन उनुका कैरियर के एगो नया ऊंचाई दी. सदी के महानतम फिलिमन में गिनाए जाए वाली एह फिल्म के निर्देशन अनेके भोजपुरी, मराठी, गुजराती अउर बंगला फिलिम निर्देशित कर चुकल एस॰ कुमार करीहें. एस॰ कुमार नेपाल के राष्ट्रपति रामबरन यादव के बेटा सुधीर यादव के फिलिमो निर्देशित करत बाड़ें,
फिल्म ‘परमवीर परशुराम’ में मनोज तिवारी के अलावा अनिल यादव, अली खान के खास भूमिका बा. मनोज तिवारी के कहना बा कि एह इमोशनल फिल्म से दर्शकन के भरपूर मनोरंजन होखी. एस. कुमार के उमेद बा कि लोग दिलीप कुमार अभिनीत ‘गंगा-जमुना’ के याद करे लागी.
(शशिकांत सिंह रंजन सिन्हा के रपट)
Categories: इण्डस्ट्री न्यूज, कलाकार |
2 Comments »
ces_Latn bho_Deva bho_Deva bho_Deva bho_Deva mai_Deva fra_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn